Държавен вестник, бр. 100, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  100
компенсиране с намалено служебно време 
в случаите по чл. 195, ал. 4 и чл. 196, ал. 1 
и 2 и за изплащане на обезщетението по 
чл. 196, ал. 4 се определя с акт на министъра 
на отбраната.“
§ 42. В чл. 198 ал. 2 се изменя така:
„(2) Командирите и началниците са длъжни 
да осигуряват на военнослужещите ползването 
на платения годишен отпуск в съответната 
календарна година, освен ако ползването му 
е отложено по реда на чл. 198б.“
§ 43. Създава се чл. 198а:
„Чл. 198а. (1) При обоснована служебна 
необходимост ползването на платения годи­
шен отпуск на военнослужещия се прекъсва 
еднократно от съответния командир/началник 
или от оправомощени от тях длъжностни 
лица с писмена заповед, в която се посочват:
1. основанието за прекъсването;
2. времето и мястото за явяване на воен­
нослужещия.
(2) Уведомяването на военнослужещия за 
прекъсване на платения му годишен отпуск 
се извършва по реда на уставите на въоръ­
жените сили.
(3) При прекъсване на платения годишен 
отпуск по ал. 1 пътуването на военнослуже­
щите до мястото на явяване и обратно до 
мястото на ползване на отпуска е за сметка 
на Министерството на отбраната.
(4) Остатъкът от отпуска се ползва веднага 
след отпадане на основанието за прекъсване 
въз основа на заповед на съответното длъж­
ностно лице по ал. 1.
(5) Когато на военнослужещия бъде раз­
решен друг вид платен или неплатен отпуск, 
ползването на платения годишен отпуск се 
прекъсва по писмен доклад на военнослуже­
щия или на прекия му началник и остатъкът 
се ползва допълнително.“
§ 44. Създава се чл. 198б:
„Чл. 198б. (1) Когато нуждите на службата 
налагат, съответният командир/началник 
може да отложи за следващата календарна 
година ползването на част от планирания 
в графика по чл. 198, ал. 1 платен годишен 
отпуск. 
(2) По писмено искане на военнослужещия 
ползването на част от платения годишен 
отпуск може да се отложи за следващата 
календарна година.
(3) Ползването на платения годишен отпуск 
може да се отложи, когато през календарната 
година, за която се отнася, военнослужещият 
не е имал възможност да го ползва изцяло или 
отчасти поради участие в операции и мисии, 
военни учения, обучение, ползване на отпуск 
при временна неработоспособност, поради 
бременност и раждане, при осиновяване на 
дете до 5-годишна възраст или за отглеждане 
на дете до 2-годишна възраст, както и поради 
ползване на друг законоустановен отпуск.“
§ 45. Създава се чл. 198в:
„Чл. 198в. (1) Когато платеният годишен 
отпуск по чл. 197, ал. 1 и 2 или част от него не 
е ползван до изтичане на три години от края 
на годината, за която се полага, независимо 
от причините за това, правото на ползването 
му се погасява по давност.
(2) Когато платеният годишен отпуск е 
отложен при условията и по реда на чл. 198б, 
ал. 3, правото на военнослужещия на ползва­
нето му се погасява по давност след изтичане 
на три години от края на годината, в която 
е отпаднала причината за неползването му.“
§ 46. В чл. 201 се правят следните изме­
нения и допълнения:
1. В ал. 1 т. 2 се отменя.
2. Създава се нова ал. 2:
„(2) Военнослужещите имат право на 
платен отпуск в размер на 15 календарни 
дни при раждане или осиновяване на дете, 
когато майката и бащата се намират в брак 
или живеят в едно домакинство – от датата на 
изписването на детето от лечебното заведение 
или от датата на осиновяването.“
3. Досегашната ал. 2 става ал. 3 и в нея 
думите „ал. 1“ се заменят с „ал. 1 и 2“.
§ 47. В чл. 202, ал. 1, т. 2 думите „два дни 
след него“ се заменят с „два работни дни 
непосредствено след него; когато денят на 
събитието съвпада със седмичната почивка, 
отпускът се ползва в първите три работни 
дни след нея“.
§ 48. В чл. 202а, ал. 1, изречение първо 
след думите „на страната“ се добавят думите 
„с продължителност, не по-малка от 90 дни“ 
и след тях се поставя запетая.
§ 49. В чл. 204 се правят следните изме­
нения и допълнения:
1. Досегашният текст става ал. 1.
2. Създава се ал. 2:
„(2) Когато по силата на нормативен акт от 
определена дата се увеличават възнагражде­
нията на военнослужещите и това увеличение 
не е включено в размера на брутното въз­
награждение по ал. 1, се извършват съответ­
ните преизчисления на среднодневното брутно 
възнаграждение и разликата се доплаща.“
§ 50. В чл. 205а ал. 1 се изменя така:
„(1) Съпругът/съпругата-военнослужещ на 
дългосрочно командирован служител при 
условията и по реда на Закона за диплома­
тическата служба по време на задграничния 
мандат на служителя, както и съпругът/съпру­
гата-военнослужещ на командирован по реда 
на Закона за отбраната и въоръжените сили 
на Република България служител на длъжност 
в международна организация или в друга 
международна инициатива извън територията